Adrian Streinu-Cercel neagă că ar dori imunitate parlamentară: "Mie mi-e martor și cel de sus și cei de pe Terra".
Streinu-Cercel neagă că vrea imunitate parlamentară în fața procurorilor DNA. Directorul spitalului "Matei Balș" este nr.2 pe lista PSD de la Capitală pentru Senat. Cercel: "Specialiștii trebuie să fie nu doar în spitale, dar acolo unde se fac legile".
Adrian Streinu-Cercel, directorul spitalului "Matei Balș" este oficial candidatul PSD pentru un loc în Senat. El candidează în București. De când a început epidemia au existat mai multe zvonuri că epidemilogul ar fi cercetat de către procurorii DNA. Streinu-Cercel neagă că și-ar dori imunitate parlamentară pentru eventuale dosare în care ar putea apărea numele lui. "Nici pomeneală. Mie mi-e martor și cel de sus și cei de pe Terra, cu ceea ce am făcut la Matei Balș. Mai mult decât atât, după cum bine știți am avut Curtea de Conturi la noi în audit timp de o lună și ceva și culmea raportul Curții de Conturi a fost publicat în presă. Aveți toate datele acolo. Din păcate în momentul de față noi trecem printr-o cirză majoră în sănătate la nivel planetar, nu numai la nivelul României. În acest context specialiștii cred că trebuie să fie nu numai la nivelul spitalelor, dar și acolo unde se fac legile", a spus Adrian Streinu-Cercel.